b"\n_START_ARTICLE_\nCongregaci\xc3\xb3 per a les Esgl\xc3\xa9sies Orientals\n_START_SECTION_\nHist\xc3\xb2ria\n_START_PARAGRAPH_\nLes seves funcions originalment eren exercides per la Congregaci\xc3\xb3 de Propaganda Fide, establerta el 1622, que tamb\xc3\xa9 supervisava l'activitat missionera. _NEWLINE_Dins d'aquest dicasteri, el 6 de gener de 1862, el Papa Pius IX va erigir la Congregatio de Propaganda Fide pro negotiis ritus orientalis mitjan\xc3\xa7ant el breu apost\xc3\xb2lic Romani Pontifices._NEWLINE_El Papa Benet XV va fer aut\xc3\xb2nom aquest organismo,  per mitj\xc3\xa0 del motu proprio Dei Providentis de l'1 de maig de 1917 i va prendre el nom  de Congregatio pro Ecclesia orientali. El seu nom actual va ser donat pel Papa Pau VI amb la constituci\xc3\xb3 apost\xc3\xb2lica Regimini Ecclesiae Universae del 15 d'agost de 1967._NEWLINE_Sota el pontificat de Joan Pau II, per la Constituci\xc3\xb3 Apost\xc3\xb2lica Pastor Bonus de 28 de juny de 1988, es va aprovar el seu aspecte actual._NEWLINE_Entre 1917 i 1967 al capdavant del dicasteri estava el Papa, qui delegava les seves funcions al cardenal secretari. El rol de secretari va ser cobert per un prelat amb el t\xc3\xadtol d'assessor. Des de 1967 va assumir el t\xc3\xadtol de prefecte.\n_START_SECTION_\nEstructura\n_START_PARAGRAPH_\nEls Patriarques i Arquebisbes Majors de les Esgl\xc3\xa9sies Orientals, i el President del Consell Pontifici per a la Promoci\xc3\xb3 de la Unitat dels Cristians, s\xc3\xb3n membres d'aquesta Congregaci\xc3\xb3, en virtut de la mateixa Llei.. Els consultors i els oficials se seleccionen de manera que reflecteixi en la mesura del possible la diversitat de ritus.\n_START_SECTION_\nMembres\n_START_PARAGRAPH_\nLa congregaci\xc3\xb3 est\xc3\xa0 composta actualment per 32 membres escollits entre els cardenals, arquebisbes i bisbes: el prefecte, designat el 9 de juny de 2007 pel Papa Benet XVI, \xc3\xa9s el cardenal argent\xc3\xad Leonardo Sandri."